CELEX: 62018CN0769
Language: sk
Date: 2018-12-07 00:00:00
Title: Vec C-769/18: Návrh na začatie prejudiciálneho konania, ktorý podal Cour de cassation (Francúzsko) 7. decembra 2018 – Caisse d’assurance retraite et de la santé au travail d’Alsace-Moselle/SJ, Ministre chargé de la Sécurité sociale

11.2.2019   
            
            
               SK
            
            
               Úradný vestník Európskej únie
            
            
               C 54/13
            
         
      Návrh na začatie prejudiciálneho konania, ktorý podal Cour de cassation (Francúzsko) 7. decembra 2018 – Caisse d’assurance retraite et de la santé au travail d’Alsace-Moselle/SJ, Ministre chargé de la Sécurité sociale
      (Vec C-769/18)
      (2019/C 54/17)
      Jazyk konania: francúzština
      
         Vnútroštátny súd, ktorý podal návrh na začatie prejudiciálneho konania
      
      Cour de cassation
      
         Účastníci konania pred vnútroštátnym súdom
      
      
         Žalobca: Caisse d’assurance retraite et de la santé au travail d’Alsace-Moselle
      
         Žalovaní: SJ, Ministre chargé de la Sécurité sociale
      
         Prejudiciálne otázky
      
      
                  1.
               
               
                  Patrí pomoc spočívajúca v znížení nákladov spojených so zdravotným postihnutím podľa § 35a ôsmej knihy Sozialgesetzbuch (nemecký zákonník sociálneho zabezpečenia) do vecnej pôsobnosti nariadenia č. 883/2004 (1)?
               
            
                  2.
               
               
                  V prípade kladnej odpovede, majú sa príspevok na výchovu zdravotne postihnutého dieťaťa, doplnková dávka na špeciálne vzdelávanie takéhoto dieťaťa alebo príspevok na kompenzáciu zdravotného postihnutia na jednej strane a pomoc na integráciu zdravotne postihnutých detí a mladistvých stanovený v § 35 ôsmej knihy Sozialgesetzbuch (nemecký zákonník sociálneho zabezpečenia) na strane druhej považovať za rovnocenné v zmysle článku 5 písm. a) nariadenia č. 883/2004, vzhľadom na účel článku L. 351-4-1 francúzskeho zákonníka sociálneho zabezpečenia týkajúceho sa zohľadnenia nákladov súvisiacich s výchovou zdravotne postihnutého dieťaťa, pri určovaní doby poistenia zakladajúcej nárok na vyplácanie starobného dôchodku?
               
            
         (1)  Nariadenie (ES) Európskeho parlamentu a Rady 883/2004 z 29. apríla 2004 o koordinácii systémov sociálneho zabezpečenia (Ú. v. EÚ L 166, 2004, s. 1; Mim. vyd. 05/005, s. 72).